EL BLOG DE L'HOSPI | #2BG3 + Hospi + #FutboLH: #2bg3 | Xifres i lletres, jornada 21\nPrimi celebra el seu primer gol amb l'Ilicitano. Imatge: Miguel Murcia\n18 anys. Els que té Primitivo Ferriz García, davanter del Juvenil A de l'Elche Ilicitano que diumenge va debutar amb l'Ilicitano... i va estrenar-se com a golejador a Segona B. Primi, com se'l coneix futbolísticament, va frenar la ratxa de derrotes dels de Vicente Mir, així com la sequera golejadora.\n778 minuts. Tot aquest temps va estar-se l'Elche Ilicitano sense marcar, des del gol de Mario Arques a Saragossa el 8 de novembre a la diana de Primi contra el Badalona el passat diumenge. Més de dos mesos després, l'Ilicitano tornava a perforar la porteria contrària. Els il·licitans superaven, però, la marca negativa de 748 minuts sense marcar del Benidorm 2007-2008.\n11 mesos feia que l'Espanyol B no perdia a la Ciutat Esportiva Dani Jarque. Des de la derrota per 1-2 amb el Llagostera el 2 de febrer de 2014 que els blanc-i-blaus no perdien a casa. Va haver de ser un altre equip gironí, l'Olot, qui trenqués la bona marxa dels espanyolistes com a locals.\n7 partits ha jugat el Sant Andreu contra equips filials... i no n'ha perdut cap. L'empat de dissabte a Vila-real mantenia el bon rendiment dels quadribarrats davant aquest tipus d'equips; els andreuencs han aconseguit quatre victòries i tres empats, és a dir, 15 dels 24 punts que han sumat al Campionat.\n10 gols. Són els que ja acumula Carlos Martínez aquesta temporada després del doblet que va aconseguir dissabte a Sant Adrià. Amb aquests dos gols, el golejador dels garrotxins caça Jairo Morillas al capdavant de la classificació de màxims golejadors del grup 3 de Segona B.\n150 partits a Segona B. És la xifra a la qual va arribar diumenge el porter català del Zaragoza B Víctor Ibáñez. Als seus 25 anys, el porter del filial del Zaragoza ja ha defensat la porteria d'Espanyol B, Lleida Esportiu, FC Cartagena i Almería B. També va estar-se a les plantilles del Castellón i l'Eibar, amb els quals no va arribar a disputar cap partit de Lliga.\n18 punts són els que hauria aconseguit el Lleida Esportiu a domicili si només comptabilitzem els primers 45 minuts de cada partit. Els d'Idiákez són el millor visitant a les primeres meitats... però el segon pitjor si només tenim en compte les segones parts, on només han marcat un gol en 10 sortides (6 punts de 30 possibles). Els blaus acumulen 5 desplaçaments sense guanyar.\n97 partits ha dirigit Nico López a Segona B abans de ser acomiadat diumenge pel màxim accionista de l'Atlètic Balears. La derrota a Xàtiva (1-0) va precipitar la decisió, que també afecta la resta del cos tècnic que fins ara treballava amb els balearicos. Javi Herrero s'ha fet càrrec de l'equip de forma interina a l'espera que arribi el nou entrenador.\n4.312 espectadors. La millor entrada de la temporada al Nou Estadi... i al grup 3 en partits que no hagin tingut l'Hércules com a local. Sembla que el canvi d'horari va animar la ciutat de Tarragona a fer costat al seu equip davant d'un Hospi que tampoc no va a estar sol al seu duel contra el líder.\n3 penals ha aturat ja Pol Freixanet aquesta temporada. El porter manresà de l'Elche Ilicitano tornava a defensa la porteria il·licitana onze partits després i al minut 15 aturava un penal a Abraham, davanter del Badalona. Era el tercer penal en contra que li xiulaven a l'Ilicitano aquesta temporada a casa... i el tercer que aturava Pol, tal com ja va fer amb les penes màximes picades per Cristian (Atlètic) i Àlex López (Mestalla).


COMUNICAT OFICIAL DE LA JUNTA DIRECTIVA ~ CLUB HANDBOL RIBES\ndimarts, de juliol 28, 2020 NEWS\nHUMILIACIÓ A LA REPARTICIÓ D'HORES DELS PAVELLONS PER PART DE L'AJUNTAMENT DE SANT PERE DE RIBES\nL’Ajuntament de Sant Pere de Ribes ha facilitat avui les hores definitives dels pavellons locals. La repartició d’aquestes és humiliant.\nAquest no ha tingut en compte que som el Club Esportiu amb més esportistes (350 jugadors i jugadores) i equips amb 21 entrenadors contractats laboralment.\nLa propera temporada (2020/2021) es compta amb 2 pavellons i l’Ajuntament ha fet la repartició d’hores als respectius esports de la següent manera:\n- Hores setmanals amb pista completa: 10 hores (5 més que l’any passat).\n- Hores setmanals amb pista completa: 10 hores (6 més que l’any passat).\n- Hores setmanals amb pista completa: 54 hores (45 més que l’any passat).\n- Hores setmanals amb pista completa: 20 hores (4 més que l’any passat).\nEstem en una situació humiliant, vergonyosa i injusta. COM S’ENTÉN QUE UN CLUB QUE NO ARRIBA ALS 150 JUGADORS TINGUI 54 HORES DE PISTA SENCERA I L’HANDBOL, AMB 350 JUGADORS I JUGADORES, TINGUI 20 HORES?\nAmb la lògica de l’esport no es pot explicar. Quins interessos hi haurà darrere de tot això?\nDes del Club Handbol Ribes hem fet tot el possible:\n- Demanar reunions amb el regidor d’esports: una vegada per instància, dues vegades per correu electrònic i per missatgeria. No hem rebut resposta.\n- Reunions amb l’alcaldessa (Abigail Garrido), reunions d’horaris infructuoses, servei d’esports, SERAF Garraf, etc.\nReivindiquem un tracte IGUALITARI de totes les entitats usuàries dels pavellons i que l'Ajuntament apliqui de forma correcte el seu propi protocol d'assignació dels espais.\nActualment hem demanat per instància una reunió explicativa als socis del regidor d’esports per aquesta setmana. Si l’Ajuntament ens convoca, us farem arribar tota la informació.\nEstigueu atents aquests dies a la web, Instagram, Twitter i Facebook del Club. Us mantindrem informats.


10 novembre, 2020 - Noticias CAMP DE TURIA\nDaily Archives: 10 novembre, 2020\n9 estudiants s’incorporen a l’Eliana et beca Tardor\nEls 9 estudiants de l’Eliana que han sigut seleccionats a ‘l’Eliana et beca Tardor’ s’han incorporat al nou programa de pràctiques formatives de l’Ajuntament per a alumnes de cicles formatius i universitaris. L’alcalde d’aquest municipi, Salva Torrent, els va donar la benvinguda en el Saló de Plens de l’Ajuntament, on va felicitar aquests elianers i elianeres i…\n10 novembre, 2020 Deja un comentarioL'ElianaBy c.sorli\nSerra torna a convocar les beques transport per a jóvens estudiants\nL’Ajuntament de Serra ha duplicat la quantia destinada a les beques transport per a jóvens estudiants de la localitat. D’esta manera destina 3.800 € a beques, 1800 més que en l’exercici anterior. Les beques que van adreçades a joves estudiants de batxillerat, cicles formatius i universitat empadronats al municipi. El termini per a sol·licitar-les serà…\n10 novembre, 2020 Deja un comentarioSerraBy c.sorli\nLoriguilla posa en marxa una campanya de conscienciació ciutadana per fer més segura la zona escolar\nLa regidoria municipal de Comunicació de l’Ajuntament de Loriguilla que dirigeix Javier Cervera, ha posat en marxa una campanya de conscienciació ciutadana amb la qual pretén millorar la seguretat de la comunitat educativa a l’hora d’accedir als centres escolars del municipi. La campanya, dirigida als pares i mares principalment, vol posar fi a les irregularitats…\n10 novembre, 2020 Deja un comentarioinicio, LoriguillaBy c.sorli\nLa Policia Local de Llíria imposa 50 sancions des del mes de juny per no portar la mascareta\nLa Policia Local de Llíria ha imposat al voltant de 50 sancions per no portar la mascareta o fer un mal ús d’ella, des d’el passat mes de juny. A més a més, s’ha obert un expedient sancionador a 3 persones per l’incompliment del toc de queda establit el passat 25 d’octubre. El regidor de Seguretat…\n10 novembre, 2020 Deja un comentarioLlíriaBy c.sorli


Clàudia Riera: “Andorra és casa meva i treballar-hi em dona una energia diferent”\nL'actriu parla en aquesta entrevista dels seus projectes\n6 min. Andorra la Vella 22/12/2018 16:37\n651x366 L'actriu Clàudia Riera interpretant a J a l'obra Alba (o el Jardí de les Delícies). / May Zirkus (TNC) L'actriu Clàudia Riera interpretant a J a l'obra Alba (o el Jardí de les Delícies). / May Zirkus (TNC)\nHa treballat diferents disciplines però Clàudia Riera sempre ha tingut clar que es volia dedicar al món de la interpretació. Va presentar-se a les proves de l’Institut del Teatre i, partir d’aquí, ha anat enllaçant projectes. Ara interpreta el paper de J a Alba (o el jardí de les delícies), una obra que s’ha representat al Temporada Alta de Girona i al TNC i que el 30 de gener arribarà a l’Auditori Claror del Centre de Congressos Lauredià.\nCom va anar l’estrena al TNC?\nMolt bé. Va venir molta gent a la prèvia que vam fer i a l’estrena també, tot ple. Crec que el públic ho va rebre molt bé perquè al sortir vaig trobar-me força gent i semblaven molt contents. Quan treballes en una obra durant un mes i mig només amb l’equip i ja l’has vist molts cops, no tens el feedback d’una persona que l’ha vist de zero per primer cop, que és verge en relació a l’obra. Cada dia el públic és diferent, riuen a llocs diferents, i els silencis es mantenen més o menys.\nCom és el teu personatge i com t’has preparat per fer-lo?\nEn aquesta obra encarno un robot. Tot és diferent, des del pensament fins al cos. He fet una anàlisi del text i un treball de línies físiques, és a dir, de com es mou, què veu i què no veu, és una mica Terminator. Tens un munt de dades de cop, sensors per tot arreu. No has de mirar mai a terra, has de mantenir l’esquena molt recta, hi ha dissociació del pit amb el maluc i el cap, els braços han de tenir una rigidesa i una fluïdesa alhora. També hi ha tot un treball de veu. He mirat diverses pel·lícules, he llegit mangues. Vaig decidir posar una veu molt aguda a la robota perquè vaig pensar que, com que és de gènere femení, tindria una veu molt fina, molt elegant, com “l’estereotip de...” Quan s’humanitza l’hi faig més greu perquè es noti més el canvi. La vaig fer jo a partir del text, de la meva visió a partir de tot el que havíem parlat amb el Raimon. Com a actriu vaig fer els deures fent una hipòtesi de com podria ser el personatge.\nT’has hagut de rapar els cabells, oi?\nSí. Quan el Raimon em va oferir el paper ja em va dir que m’havia de rapar i ho vaig acceptar. Esperava rapar-me algun dia i que fos per un projecte i no perquè m’hagués trastocat. I m’he rapat.\nCom vas aconseguir el paper?\nEl paper el vaig aconseguir per diverses coses. L’Escena Nacional d’Andorra va treballar la coproducció amb Atrium, el TNC i el Temporada Alta, i a Andorra va fer un càsting d’actrius. Jo era en aquesta llista i casualment al director de l’obra, Raimon Molins, el tenia de professor a l’Institut del Teatre. Estava fent classe i sabia que hi havia un projecte però no tenia ni idea del paper o de si havien passat la llista o no. Quan es va acabar l’assignatura, em va enviar un correu per fer un cafè, em va proposar el paper i em va dir “Ara hem acabat la relació professor-alumna i comencem, si vols, la de director-actriu”. I jo vaig dir “Sí, sisplau”, perquè quan el tenia de professor pensava que m’agradaria treballar amb ell. ¿Allò de compte amb el que desitges? Doncs mira, la vida.\nAbans de l’Institut del Teatre has treballat altres disciplines. Per quina t’has decantat?\nEl teatre es divideix en teatre de text, físic i musical, i jo vaig entrar al de text perquè crec que no tinc prou nivell vocal, per exemple, per fer musicals, de moment. Ho dividim, però en realitat el teatre ho és tot, perquè veient el que fem a Alba no queda gens clar que no hi pugui haver teatre físic enmig d’una obra de text. Tot es barreja, al final és teatre, però tenim la mania de posar etiquetes i classificar.\nCom ha sigut treballar amb actors com Montse Guallar i Lluís Marco?\nTreballar amb la Montse i el Lluís és un regal que m’ha donat l’Univers perquè són uns animals escènics. Una setmana de lectures al juliol va ser com tres mesos de classes d’interpretació. Els bons treballen molt, també ho he de dir. M’han acollit superbé, tot i que cada un ha treballat el seu personatge, i la meva proposta l’he parlat amb el Raimon. Em donen una seguretat extra a l’escenari que no havia tingut. Tenen moltíssima experiència i són molt bons.\n¿T’ha ajudat ser d’Andorra per començar a treballar o fer contactes?\nSer d’Andorra m’ha obert portes a Andorra. És un país petit i som poca gent els que ens dediquem professionalment a la interpretació. I això em va obrir portes allà. Després, amb Alba (o el jardí de les delícies), l’Escena em va obrir una porta espectacular posant-me en aquesta llista per perfil, però la porta l’he hagut de travessar jo. De moment a Andorra no tinc res, tant de bo tingués alguna cosa. Ara estic a fora, però Andorra és casa meva i treballar-hi em dona una energia diferent. Per això el 30 de gener fem una funció a Andorra i em fa una il·lusió tremenda.\n¿Has avisat els teus coneguts perquè vinguin a veure’t?\nNo cal, perquè la meva mare s’està encarregant de fer tota la publicitat del món. Hi ha molta gent que vol veure l’obra però no poden venir a Barcelona per feina o perquè és difícil: és a prop però no és al costat. És una oportunitat perquè la puguin veure i és important poder compartir una cosa que és tan important per a mi, que estic gaudint i que m’omple de felicitat i d’energia. Vull poder-ho compartir amb gent que m’ha vist créixer i que m’han vist evolucionar com a persona i com a artista durant anys.\nQuè tens previst en un futur proper?\nAquest any he hagut de fer un parèntesi a l’Institut del Teatre perquè em volia centrar al 100% en Alba. En teoria començava al gener però m’ha sortit un projecte i aquest any paro els estudis. Però vull acabar-los perquè crec que com a actriu necessito una formació, m’agrada tenir eines i crec que l’Institut encara té molt a oferir-me, per la qual cosa la meva intenció és acabar la carrera sigui ara o d’aquí 10 anys. Que si no es pot no es pot. Si és perquè estic treballant en projectes en els quals crec i tot, doncs no passa res, però si puc m’agradaria acabar-la.


Prop de 50.000 premis per a promoure el comerç local de Santa Eulària - Noudiari.es\n@Noudiari/Quasi mig centenar d’establiments participen a la nova campanya de promoció del comerç local i de proximitat al poble de Santa Eulària des Riu, una iniciativa que tindrà lloc del 15 de novembre al 15 de desembre per a ajudar a conèixer entre tots els compradors eivissencs l’oferta variada i de qualitat dels establiments del poble.\nEl cartel comercial de la campaña comercial de Santa Eulària,\nEn total, cadascun dels 47 negocis inscrits (36 tendes, 9 parades del mercat municipal Es Mercat i dos restaurants) oferirà un miler de tiquets amb diferents tipus de regals i promocions, també hi haurà abonaments de transport públic, de forma que es repartiran quasi 50.000 premis que es podran canviar fins al 5 de gener, de forma que seran una gran ajuda per a fer les compres nadalenques.\nLa campanya ‘Pesca Premios’ està organitzada per l’Asociación de Comerciantes de Santa Eulària, i compta amb el patrocini de l’Ajuntament de Santa Eulària des Riu i la col·laboració de l’empresa d’autobusos Sagalés ja que entre els premis que s’ofertaran hi haurà vals de transport a les seves línies.\nEl funcionament de la campanya és que els negocis participants oferiran als clients que facin compres la possibilitat de treure una papereta en que figurarà el seu premi. Aquest regal, descompte, promoció, etc. (el tipus de bonus el decideix cada negoci i pot ser de diferents tipus) serà sempre dels oferts per altre negoci participants de manera que s’afavoreix que els compradors puguin descobrir altres comerços del poble i no només aquells dels que són habituals. I tot en una de les èpoques de més consum i vendes de tot l’any.\nPodemos organiza una charla con el exteniente Luís Gonzalo Segura, expulsado del ejército por denunciar corrupción


Ahir va tenir lloc la 17a Festibity, en la qual, la gran festa de les tecnologies de la informació, enguany centrada en la Robòtica assistencial i la Intel·ligència Artificial. Com cada any, s’han entregat les Mencions Festibity,...\nL’objectiu és impulsar el desenvolupament d’aplicacions mòbils en el marc del sector agroalimentari i rural. El premi estableix dues modalitats, Ruralapps-Ciutadania i Ruralapps-Professional, dotades amb 3.000 euros cada una. El termini per a la...\nEl 5 de juny comença el certificat nou de l’Open Data School: Visual Data. Aprèn a dominar ...\nEl pròxim 5 de juny comença un certificat exclusiu d’aquesta primavera-estiu a l’Open Data School. Visual Data va dirigit a persones que entenen la importància de les visualitzacions però volen fer un pas més....\nEl 25 de maig es compleix un any de l'entrada en vigor del Reglament General de Protecció de Dades (RGPD) Un estudi realitzat per la divisió de ciberseguretat de la consultora Entelgy, posa...\nApple reacciona al retard d’Intel i firma una treva amb Qualcomm per poder disposar de xips compatibles amb les xarxes de cinquena generació Qualcomm és el principal proveïdor mundial de processadors per a smartphones,...\nL'any vinent començarem a tenir publicitat en la famosa app per xatejar Es tracta de la notícia que probablement ningú volia escoltar però que tothom donava per inevitable: WhatsApp tindrà publicitat i els...\nI si la Xina es venja de l'iPhone? Tot el que Apple pot perdre a la guerra de Huawei\nDesprés de les sancions dels EUA a la signatura asiàtica, l'iPhone podria patir les represàlies de Pequín El veto de Google a Huawei, seguit de nous cops de porta d'altres empreses nord-americanes, com...\nEl dijous 13 de juny tindrà lloc una taula de debat amb la col·laboració i patrocini de Barcelona Activa. La sessió, titulada “Digital Business: Quines oportunitats ofereix l’àmbit digital per a la teva empresa?”,...\nEls 5 llenguatges de programació més rars que existeixen en l'actualitat\nAquests són els 5 llenguatges de programació més rars que pots trobar. És possible que no hagis escoltat mai parlar sobre ells i, a més de rars, són extremadament difícils, ja que alguns no...\nVols especialitzar-te en SAP o Mobilitat Elèctrica?\nSi estàs interessat/da en Treballar com a tècnic/a de mobilitat elèctrica o especialista en SAP ... Aquesta és la teva OPORTUNITAT! Des de Barcelona Activa estem impulsant el programa Acceleradora Laboral Subvencionat paper...\nAudi espera ampliar l'ús de la impressió en 3D en el procés de producció\nL'equip d'experts en el centre de proves i assajos, dirigits per Waldemar Hirsch, ja ha establert la impressió de polímers en 3D en Bollinger Höfe (Alemanya) on s'acobla a mà l'Audi R8. La...\nS'acosta l'adveniment de la 5G per a la gran majoria dels mortals, i ens anem preguntant en què ens pot ajudar la nova generació de connectivitat mòbil de banda ampla com a societat. ...


La sortida de l'àliga al balcó de l'Ajuntament simbolitza el tret de sortida de la Festa Major de Sant Joan CEDIDA\nEls dies més ancestrals de la festa patronal vallenca s’acosten. Com és tradicional, la sortida de l’Àliga al balcó del saló de plens de la Casa de la Ciutat, aquest dijous 20 de juny, donarà el tret de sortida als actes centrals de la Festa Major de Sant Joan a Valls. Prèviament, però, es farà entrega de la bandera de la ciutat a l’obrador històric Calçats Alentorn, que ha estat proclamat com el Santjoaner de l’any. A més, després del lluïment de l’Àliga com a símbol d’inici dels actes principals de Sant Joan, tindrà lloc la Tronada, amb la tradicional anada i tornada.\nLa sortida de l’Àliga al balcó de la Casa de la ciutat a Valls és símbol de festa i és que la majestàtica au és sinònim de l’arribada dels dies més ancestrals del Sant Joan vallenc. Aquesta tindrà lloc aquest dijous 20 de juny, a partir de les 19:30 h, i apareixerà acompanyada per la banda sonora de la cobla de ministrers Bufalodre. Tot seguit, i des del balcó principal de l’Ajuntament, Pep Callau narrarà el Conte de la Festa, que tindrà com a protagonistes a una família de girafes de la companyia de teatre Xirriquiteula. Les dues girafes i el seu cadell es passejaran i submergiran els vallencs en una atmosfera onírica i silvestre. I per últim, a la plaça del Blat, tindrà lloc la petada de globus amb Olga Trilles.\nPrèviament, però, és el torn d’un altre dels actes tradicionals d’aquesta festa. A les 18:45 h, a l’Ajuntament, es realitzarà el ritual de proclamació del Santjoaner 2019. Enguany, es reconeixerà la trajectòria de l’històric obrador Calçats Alentorn, que, des de 1937, proveeix els balladors del Sant Joan vallenc, i de molts altres indrets, de les seves espardenyes. D’aquesta manera, l’ajuntament els reconeix la feina i els lliurarà la bandera de la Ciutat que lluiran en dos dels actes destacats de la Festa Major: l’anada i tornada a la Tronada i el tomb pel poble.\nL’eixordadora Tronada anuncia la festa\nPrecisament, un cop l’Àliga s’ha lluït al balcó consistorial, la segueix la tradicional Tronada. Aquest popular acte comença a partir de les 20 h, amb l’anada a Tronada amb la companyia Xirriquiteula i les seves girafes, la senyera de la ciutat portada pel Santjoaner 2019, la corporació municipal i els ministrers Bufalodre, des de la plaça del Blat fins al Pati. Un cop arribats al Pati, cap a les 20:30 h, tindrà lloc el tritlleig de campanes, des de Sant Joan, que anuncien la festa, i seguidament esclatarà l’eixordadora Tronada inaugural aviada per la Pirotècnia Catalana, de Vimbodí i Poblet, i precedida dels tres morterets d’avís disparats per part del Santjoaner 2019. Finalment, des del Pati i fins a la plaça del Blat, es farà la Tornada de la Tronada, de nou amb les girafes de Xirriquiteula, la senyera de la ciutat en mans del Santjoaner 2019, la corporació municipal i els ministrers Bufalodre, i en arribar a la plaça del Blat tindrà lloc el comiat a les girafes.


dos en moto: d’octubre 2012\nPublicat per anna i sergi a 18:21 2 comentaris\nTANGER, LARACHE, RABAT I AL JADIDA.\nMarroc 2012 no era la primera opció de viatge per aquest any. La idea era recórrer Turquia a fons i acabar a Iran. Però la falta de pressupost ens va obligar a buscar un destí més assequible i per tot el que havíem llegit, el Marroc era el nostre lloc. No feien falta visats ni assegurances i tant el menjar, l'allotgament com la benzina eren bastant barats.\nEl dia 8 de setembre a les 7h estàvem al port de Barcelona per fer el chek-in, el ferri que ens portaria directes a Tanger, procedent de Genova, marxaria a les 10h. 25 hores de travessia, temps suficient per pensar amb el que veuríem, on dormiríem per quines carreteres aniríem, etc. A diferència d'altres viatges (sempre que hem viatjat, ho portem tot lligat des de casa, ruta que farem, hotels on dormirem, llocs que visitarem i totes les adreces guardades al GPS) aquest seria el primer que no portavem res programat, ni hotels ni dies que estaríem a cada lloc ni rutes ni GPS. Només un petit guió de la ruta que volíem fer, els llocs que no ens volíem perdre visitar i un mapa Michelin del Marroc.\nLa primera parada seria Tanger. Després de passar els controls de l'aduana, no gaire complicats, vàrem anar camí al centre de la ciutat (el nou port marítim de Tanger està a uns 40 Km de la ciutat) eren les 13h quant estàvem buscant hotel, quan ens va passar una cosa que ens va fer aprendre la lliçó clau per poder viatjar pel Marroc amb el teu vehicle. Estàvem parats mirant el mapa intentant situar-nos, quan de sobte apareix un tio amb un scooter i ens pregunta si volem ajuda, li diem que busquem un hotel, casualment ell en coneix un que està molt bé i ens diu que el seguim. Ens va costar una mica seguir-lo, ell amb la scooter i nosaltres amb l'Adv carregada a tope pels carrers estrets de la Medina i amb un trànsit infernal de cotxes, bicicletes i vianants. Finalment vam arribar a un descampat al costat de l'entrada a la Medina, ens va fer deixar la moto allà (l'hotel estava en un lloc on només si podia arribar caminant), molt amablament ens va ajudar a pujar les bosses a l'hotel (l'hotel estava força bé per 20€). Quan ja estàvem instal·lats, el mateix home es va oferir per fer-nos de guia (per cert, bastant dolent). Ara ve la lliçó: Tot això ens va costar una pasta de collons. Ja sabíem que tota aquella amabilitat no seria gratuïta, però cony, no ens imaginavem tal pal. A més, de la visita a tota pastilla per la Medina, ens anava portant a botigues de souvenirs en que ell tenia comissió, ens va portar a menjar a un restaurant on també va aconseguir uns calés extres. En fi, que aquella experiència ens va curtir per la resta del viatge (encara que no seria la lliçó definitiva, com ja llegireu més endavant). Per la nit poca cosa, ens vam quedar a l'hotel memoritzant el que havíem après, perquè no ens tornés a passar.\nL'endemà sempre el recordarem amb un somriure de tranquil·litat. Com hem explicat, la moto es va quedar en un descampat al costat d'altres motos, bé motos, motos... eren vespinos i scooters destartalats i amb més anys que Matusalem. Anant de camí de l'hotel al descampat, ens miravem entre nosaltres, i amb la cara ja sabíem que estávem pensant: a veure en quin estat tindríem la nostra moto. Per sort nostra, la moto estava impecable, fins i tot l'havien tapat amb un plàstic perquè no s'enbrutés amb la petita pluja que va caure per la nit. Això va ser una altra petita lliçó. No és bò fiar-se de les aparences i d'altre banda ens aniríem acostumant a que tot té aquest tarannà deixat, que no vol dir que no es preocupin, al contrari, a la seva manera, són molt complidors.\nSempre costa sortir de les grans ciutats sense GPS, però més tard o més d'hora, depenent de la sort, trobes la carretera correcta. Vam escollir anar per la nacional, vàrem passar de llarg per Asilah, la qual cosa fou un error. Més tard vàrem descobrir que era un poblet encantador i de bon menjar. Continuant per la nacional vam travessar Larache, un poblet de costa molt maco. Un cop fora de les urbes la circulació és bastant segura, cal tenir-ho en compte i anar amb els ulls molt oberts, els animals que caminen sols per la vorera i tota la gent que va en bici en totes direccions.\nConduïnt per la mateixa nacional uns quants kilòmetres, vam arribar a Rabat, un altre caos de ciutat. Realment és una experiència que s'ha de viure, això de conduir per aquestes ciutats, acabes pensant que estàs dins d'un video joc, cal esperar per això no tenir cap ensurt. Rabat és preciosa. No viuen del turisme i això es nota, pots passejar tranquil que no t'atabalen. La Medina és una fàbrica de tallers artesans en que no paren de treballar. Després de creuar la Medina i caminar uns 15 min. et trobes amb la Kasba de los Oudayas, espectacular la muralla que l'envolta, la platja a tocar dels murs i la petita ciutat de color blau i blanc que hi viu dins.\nDia 3. Camí a Casablanca, també per nacionals, fàcil. Tot està molt ben senyalitzat, si estàs atent no et perds. L'única cosa és que moltes senyals estan només en un sentit, o sigui, que per més seguretat val la pena girar el cap i donar un cop d'ull a les senyals de l'altre direcció, donen informació que en el teu sentit no hi és, curiós. Un cop a Casablanca teníem la idea de passar-hi un dia, però l'estrès circulatori ens va fer fugir de la ciutat. De tot el Marroc, Casablanca, vam trobar que era la ciutat més caòtica. Total, que vàrem anar sense pausa a visitar la Gran Medina, espectacular. En hores baixes de Casablanca, van construir aquest monument per tornar a la ciutat l'esplendor que va tenir anys enrere.\nCom que la Gran Medina està a la vora de la mar, vam continuar per la costa direcció a Al Jadida. L'aire que venia de l'Atlàntic era fresc, era agradable conduir encara que la temperatura marcava 35ºC. Arribats a Al Jadida, un poble bastant deixat, per la qual cosa, autèntic 100%. Ja era tard i vam decidir buscar hotel, a més a la guia posava que s'havia de visitar la "Cité Portugaise". Teníem mirat un hotelet que va resultar que estava en tot el centre de la Medina de Al Jadida, carrers estrets, paradetes pel mig del carrer i molta gent comprant, passar amb la Adv va ser tota una aventura que ens va deixar imatges tremendes.\nLa "Cité Portugaise", un laberint de carrers tots envoltats per una gran muralla i dues portes principals una al costat de l'altra. Carrers tranquils, nens jugant a pilota i pocs comerços. Un cop a dalt, una vista maca de l'Atlàntic. Una caminada d'una hora, el temps just d'anar a un cafè amb wi-fi a passar el "parte" i sopar una mica.\nLes imatges de Marroc 2012 1ª part.\nPublicat per anna i sergi a 10:29 0 comentaris


Tot a punt per al Festival Jardins Terramar | Cooltura FM\nCooltura FM > Tot a punt per al Festival Jardins Terramar\nTot a punt per al Festival Jardins Terramar\nArtistes de la talla de Gloria Gaynor, James Rhodes o Texas actuaran a Sitges entre el 20 de Juliol i el 5 d’Agost\nEl Festival de música Jardins Terramar de Sitges neix amb la intenció d’oferir una experiència única d’oci, cultura, gastronomia i sentits. A més, vol erigir-se com a punt de referència en la intensa programació de Sitges, una de les destinacions turístiques més importants a nivell internacional, i vincular-se estretament amb la població.\nLa seva celebració serà bàsicament durant els caps de setmana de juliol i la primera setmana d’agost, la millor època per gaudir a partir de les 20:00 h. i fins a les 2:00 h., de l’ambient refrescant del paratge natural i patrimonial de Jardins Terramar de Sitges.\nAquest espai està situat en un extrem del Passeig Marítim de Sitges, amb diferents ornaments noucentistes, envoltats d’un espai natural únic. En aquest sentit, el Festival també vol posar en valor la flora i la fauna dels gairebé centenaris Jardins Terramar. La recent recuperació d’aquest espai, amb el seu estany central, és un exemple d’aquesta voluntat per donar a conèixer aquesta àrea natural de Sitges des del respecte i la consciència ecològica.\nD’altra banda, el Festival, a més d’oferir concerts de reconeguts artistes, inclou activitats gastronòmiques, d’oci i culturals úniques en un dels llocs més privilegiats de Sitges. Una plataforma única per descobrir l’enginy i poder gaudir de l’art i el talent local. Així doncs, dansa, escultura, pintura, microteatre i música de bandes locals tindran el seu propi espai.\nPer tot això, el Festival Jardins Terramar de Sitges es posiciona com l’opció més interessant per a aquelles persones que busquen espectacles musicals de gran qualitat, una àmplia oferta gastronòmica i un entorn natural magnífic, eminentment mediterrani.\nPodeu trobar més informació a www.festivaljardinsterramar.com\nCRIT! Ràdio #126 By Redactor on 25/06/2019\nLa Vida Sona #96 25-06-19 By Redactor on 25/06/2019\nLa Vida Sona #94 21-06-19 By Redactor on 21/06/2019


Set projectes de la UAB reben finançament de la convocatòria PANDÈMIES 2020 - Facultat de Medicina - UAB Barcelona\nSet projectes de la UAB reben finançament de la convocatòria PANDÈMIES 2020\nLa convocatòria d’ajuts PANDÈMIES 2020 de la Generalitat per analitzar l’impacte de la COVID-19 ha seleccionat set projectes de la UAB per un import total de més d’1,5 milions d’euros.\nEl Departament d’Empresa i Coneixement, a través de la Secretaria d’Universitats i Recerca, finançarà amb 7.149.550,82 euros un total de 32 projectes de recerca en diversos àmbits científics sobre els efectes de la pandèmia de Covid-19 a través de la convocatòria d’ajuts PANDÈMIES 2020, que s’hauran de desenvolupar en un termini màxim de 18 mesos.\nLa UAB rebrà un finançament total de 1.573.255€ per a set projectes: “A long-lasting anti-Covid-19 subcutaneous vaccine through a novel, industrially competitive and biologically safe nanomimetic concept (INVITA)”, “Municipis resilients a les pandèmies mitjançant el nexe de l'agricultura de proximitat, energia, aigua i residus. Del pilot al municipi”, “Inclusiva, sostenible, saludable i resilient. La mobilitat i la ciutat en l’escenari postpandèmia”, “Pandèmies i organització del treball: generar noves evidències per a la millora de les condicions de treball i vida”, “Estudi PSY-COVID: la recerca al servei de propostes d'impacte social en salut mental i en conductes de prevenció davant la pandèmia”, “Underpinning the intricate connections between abundance of endemic zoonotic viruses in bat populations and ecosystem degradation in Catalonia: building transdisciplinary framework to anticipate the emergence of future pandemics”, i “Real-Time Economic Policy Against a Pandemic When Government and Agents are Learning”.\nEl Govern va posar en marxa la tardor de l’any passat aquesta línia d’ajuts (“Replegar-se per créixer: l'impacte de les pandèmies en un món sense fronteres visibles”, PANDÈMIES 2020) per analitzar l'impacte de la Covid-19 i el concepte pandèmia en general a la societat catalana amb l’objectiu de contribuir a proposar mesures, models i línies d’actuació per ajudar a superar les conseqüències de la Covid-19 i per definir nous models preventius, d’anàlisi i tractament.


Permanent del Secretariat Intercomarcal d?USTEC-STEs (IAC) de Lleida\n02/01/2017 a las 05:35\nEl dia 23 de desembre va tenir lloc una cimera impulsada pel president de la Generalitat amb l’objectiu de teixir un consens polític i social al voltant de l’organització del referèndum previst per al mes de setembre de l’any 2017. USTEC·STEs i el conjunt de sindicats que composen la Intersindical Alternativa de Catalunya (IAC) volem manifestar que hem demanat insistentment i per diversos canals de poder assistir a l’esmentada reunió. Aquesta petició ens ha estat denegada sense cap explicació ni justificació. Considerem imprescindible que els treballadors i treballadores els quals representem se sentin partícips i vinculats a aquesta trobada. De fet, no podem entendre que es prescindeixi de la Intersindical Alternativa de Catalunya (IAC) quan és l’organització sindical amb més representació a la funció pública de l’administració catalana i que reuneix una sèrie d’organitzacions sindicals entre les quals es troba el sindicat majoritari de l’ensenyament públic no universitari. També volem deixar clar que vam participar en la darrera convocatòria del Pacte Nacional pel Dret a Decidir tot just abans de la convocatòria del que finalment va ser anomenat procés participatiu del 9 de novembre del 2014. En el decurs d’aquesta reunió vam manifestar que la sobirania del poble de Catalunya resideix en el Parlament i en els seus representants electes i, per tant, cal posar tots els instruments i mecanismes democràtics necessaris perquè la ciutadania pugui decidir lliurement el seu futur polític com a poble. No creiem que cap instància de cap mena ni ningú hagi de donar permís ni pugui prohibir l’expressió de la voluntat de la gent. Així mateix, vam demanar coratge als càrrecs electes i vam assumir el compromís de situar-nos en l’esdevenidor al seu costat en la defensa dels drets democràtics i de les conseqüències que les seves actuacions poguessin comportar. I així ho hem fet des de llavors, participant en tots els actes de suport a les persones imputades i per mitjà de diferents declaracions publicades. Finalment, vam informar que ens havíem fet nostra la consulta del 9-N i que la majoria de voluntaris i voluntàries eren treballadors i treballadores dels centres educatius on serien disposades les urnes.\nPer tot plegat, reiterem des d’aquestes ratlles el nostre malestar pel fet de no haver estat convocats a la cimera del 23-D, un fet que se suma a les repetides negatives per poder incorporar-nos a l’antic Pacte Nacional pel Dret a Decidir, la participació en el qual només va poder ser resolta en la seva darrera convocatòria.\nVolem pensar que no hi ha darrere de tots aquests impediments elements ideològics que passen per damunt de la necessitat real i urgent de sumar majories al voltant de la celebració del referèndum. És ben cert que des del sindicalisme social i alternatiu de Catalunya hem estat molt crítics amb les polítiques econòmiques, socials i educatives del Govern català però també és inqüestionable el nostre compromís amb els drets democràtics i amb el legítim dret a l’autodeterminació que el poble català té com a nació que és.\nEsperem una resposta positiva a la nostra demanda en els propers dies. Mentrestant, ens seguim preguntant, honorable President, per què no ens hi vau convocar?


[Metadecidim] Taller de democràcia directa i iniciatives populars - Trobades - MetaDecidim - decidim.barcelona\n[Metadecidim] Taller de democràcia directa i iniciatives populars\n15/11/2016 00:32 0 comentaris\n3 3 seguidores Seguir [Metadecidim] Taller de democràcia directa i iniciatives populars\n\nIntroducció: En aquests moments decidim.barcelona es centra en els processos de participació, però hi ha altres funcionalitats previstes per a la plataforma, entre elles el fer de sistema de recollida de suports per a iniciatives populars i / o la realització de consultes ciutadanes.\nReptes: Com s'hauria d'estructurar i esglaonar un procés de recollida de suports per a iniciatives populars / ciutadanes a la plataforma? Qui hauria de poder iniciar-les? S'haurien de poder modificar durant el procés? S'hauria d'incloure una elaboració col·lectiva de la proposta? Quina relació haurien de guardar les iniciatives amb els processos de participació?\nExemples: Les iniciatives ciutadanes s'haurien de poder incubar a la plataforma fins a generar un cert consens al voltant de la proposta a realitzar, i passar després a una secció d'Iniciatives populars en què es recullin suports alhora que es facilita el desenvolupament i la promoció de la iniciativa en funció del nombre de suports que recapta.


\tPER QUÈ ANA DE ARMAS VA BLOQUEJAR UN DELS SEUS COMPTES STAN MÉS GRANS - TRENCAR INTERNET ®\nParlem amb el cinèfil cruelment abandonat per l'actriu Ana de Armas.\nVivim a l’època daurada de l’afició, on les xarxes socials han permès als stans interactuar diàriament amb els seus ídols. Tant si sou un barbot, un xai, un creient o un membre registrat de la colla de bardi, probablement esteu fent alguna cosa. Encès Històries de Stan , coneixem els seguidors més dedicats d’Internet i aprofundim en les seves obsessions.\nTot stan vol que l’objecte del seu afecte el faci notar. Per descomptat, el sentit de la comunitat a Twitter pot ser agradable (vegeu també: estressant, competitiu, alimentat per un complex sistema de reaccions. Les rivalitats pesades de GIF), però crear un compte normal consisteix realment a obtenir aquests likes, respostes i respostes d’un favorit.\nRelacionat | Per què aquell fan de Charli XCX la va fer posar amb les cendres de la seva mare\nAlgunes celebritats, especialment les estrelles del pop com Charli XCX i Taylor Swift, han abraçat les seves legions de simpatitzants apassionants, reclutant-los per lluitar en diverses batalles de relacions públiques i empènyer els singles a les llistes de gràfics. Interaccionen feliçment amb administradors de comptes apassionats en línia i fins i tot amb IRL, convidant a uns quants selectes a festes d’escolta secreta o donant-los diners per pagar la universitat. Altres semblen una mica amenaçats. Tal va ser el cas a principis d'aquesta setmana, quan un incipient compte que destronava l'actriu cubana Ana de Armas es va trobar ... bloquejat?\nTRENCAMENT: La candidata al Globus d'Or i estrella de cinema Ana de Armas ens ha bloquejat recentment. https://t.co/dpZRQBz7jY - Ana de Armas Updates (@Ana de Armas Updates) 1586916982.0\n@ArmasUpdates L'administrador AJ, un texà de 23 anys, es va tornar lleugerament viral quan va fer un tuit que Armas l'havia abandonat. AJ es descriu a si mateix com un 'cinèfil dedicat' que es va convertir en un fan instantani de l'actor després de veure-la Blade Runner 2049. Va decidir començar a documentar la seva carrera després de veure l'estimada l'any passat Ganivets, i va crear el compte a principis de novembre de 2019.\nRelacionat | Coneix el fan de Bad Bunny que va pintar el seu nu\nDe Armas, estrella en ascens i pròxima noia de Bond, ha aconseguit recentment un Vanity Fair coberta per la part posterior Ganivets fora èxit. Però el que és més coneguda ara mateix, durant el nostre moment de malson, és una sèrie de fotografies pandèmiques de pandèmia amb el seu nou amic Ben Affleck. En el moment del bloqueig, AJ havia tornat a publicar amb diligència aquestes cringey operacions fotogràfiques, que semblaven contravenir les recomanacions de refugi de LA. Malauradament, la repetició no va generar un gran contingut i va començar a ser creatiu amb els subtítols.\n'Només hi ha tantes coses que puguis dir sobre la seva sortida diària de casa sense que s'avorreixi', explica AJ BHG. Vaig haver de condimentar-lo pel bé del meu compte. Volia divertir-me i bromejava juganerament amb l’aspecte dels seus vistosos passejos de gossos. M'encanta que no li importi que els paps estiguin fora de casa seva i li faci una ullada, passi el que passi, encara que això signifiqui que només vagi a recollir les caca del seu gos. Vaig proporcionar un sarcasme alegre a les meves publicacions cap a ella i Ben, perquè sempre estaven fora i no seguien les precaucions de seguretat en aquesta pandèmia que estem vivint actualment.\nEl sarcasme es va interpretar clarament com a ombra. AJ està una mica desconcertat per què De Armas (o potser el seu gestor de xarxes socials) es va ofendre: l’actor només havia interactuat amb el compte abans, de tant en tant li van agradar les respostes als tuits originals d’AJ, tot i que mai no van tocar.\nAna de Armas i Ben Affleck passegen els seus gossos fora en lloc de resar perquè la pandèmia desaparegui el diumenge de Pasqua. ... https://t.co/AKV8eRlNFv - Ana de Armas Updates (@Ana de Armas Updates) 1586728581.0\n'Mai no volia que els meus tuits fossin malhumorats o insultants', diu AJ. Va ser tot el contrari. Vaig començar a notar que els tuits que feia rondaven per Twitter i es feien virals en diferents llocs, cosa que em fa creure que algú que la coneixi va notificar-ho a ella o al seu equip directiu sobre les publicacions. Entenc si ella o ells ho van prendre malament, però sempre va ser amb bones intencions. I, segons consta, creu que la relació amb Affleck és real.\nSi suposeu que aquest incident fa que AJ reconsideri la seva dedicació a Ana de Armas, llavors no sabeu res sobre la cultura de Stan. En realitat, està més entusiasmat que mai. 'Crec que això em va fer sentir més estranya', admet. 'És un moviment de poder, i m'agrada una bona diva'. Un altre nou compte d'Armas actualitza, @anadearmaspics , també es va trobar ahir bloquejada per l'actriu després de demanar-li en broma que es quedés a l'interior i la porta com a insígnia d'honor. La biografia del compte ara diu 'bloquejat per Ana ♡'\nHi ha precedents perquè les celebritats reaccionin negativament a les crítiques constructives dels seus personatges més adoradors; només cal que pregunteu a l’administrador del centre de Kendall Jenner @knjdaily, que va cridar el seu favorit arran d’aquest infame incident de Pepsi. es va trobar bloquejada per la supermodel després de posar dos anys de treball al compte de 147.000 seguidors. En última instància, @knjdaily va decidir desestimar-se i no ha actualitzat el compte des de llavors.\nhttps://t.co/7ymK9TK5xn - Actualitzacions de Kendall (@Kendall Updates) 1498928727.0\nMentrestant, AJ encara espera curar la fractura amb de Armas. Tot i una sèrie d’altres normes que l’instaven a comprometre’s la seva lleialtat a Kristen Stewart o Dakota Johnson . 'El meu missatge [per a ella] seria que crec que és un talent fantàstic i una bella persona per dins i per fora', diu. 'Tot i que he estat fent broma absolutament, em disculpo sincerament que l'hagi ofès amb els meus tuits'.\nPer cert, Ben i Ana ho tenen finalment va començar a portar màscares en les seves passejades diàries.


Un sistema de la Politècnica de València detecta la Covid en menys de 30 minuts per dos euros - À Punt\nUn sistema de la Politècnica de València detecta la Covid en menys de 30 minuts per dos euros\nBasat en tecnologies de DVD, detecta anticossos i antígens de SARS-CoV-2 analitzant la mostra serològica o de saliva.\nBasat en tecnologies de DVD, detecta anticossos i antígens de SARS-CoV-2 analitzant la mostra serològica o de saliva / UPV\n15 de desembre 2020 - 11:45\nUn nou sistema basat en tecnologies de DVD que desenvolupen investigadors de la Universitat Politècnica de València (UPV) permet la detecció de la Covid-19 analitzant sèrum i saliva en menys de trenta minuts i per un preu per prova inferior als dos euros.\nEs tracta d'un sistema biosensor que detecta anticossos específics i antígens de SARS-CoV-2, distingint-los a més dels de grip, d'una forma segura, ràpida, barata i efectiva. Pot analitzar fins a un total de sis mostres de sèrum i saliva simultàniament, determinant anticossos tipus G, M i A i antígens específics del virus en menys de mitja hora.\nQuan un pacient és positiu, la mostra serològica o de saliva genera un senyal òptic que permet identificar individus que han patit la infecció o que la pateixen en aquest moment i estableix la concentració dels biomarcadors específics.\n“És un sistema semiautomàtic, format per un disc microfluídic i un lector basat en tecnologia DVD, que realitza assajos en format bioxip amb una elevada sensibilitat i selectivitat”, segons ha explicat Ángel Maquieira, catedràtic del Departament de Química i director de l'Institut de Reconeixement Molecular i Desenvolupament Tecnològic (IDM) en la UPV. El projecte inclou també un programari d'adquisició, presentació i gestió de resultats.\nAvaluació amb l'Hospital Clínic de València\nEls investigadors han avaluat les prestacions analítiques del sistema biosensor en un assaig doble cec, en col·laboració amb el Servei de Microbiologia i Parasitologia de l'Hospital Clínic de València, dirigit pel doctor David Navarro, i el Servei Integrat de Prevenció i Salut Laboral de la UPV. “Els resultats estan permetent obtindre informació molt valuosa per a identificar individus asimptomàtics positius, diferenciant-los tant dels no infectats, amb una elevada sensibilitat i selectivitat, com d'aquells que presenten altres infeccions com grip estacional”, destaca Ángel Maquieira.\nEl sistema desenvolupat permetrà un diagnòstic viral ràpid i automatitzat, amb un cost molt inferior al dels kits actualment en ús. A més, afig, aquests biosensors permetran realitzar un “seguiment pràctic i eficient del nivell d'anticossos neutralitzadors una vegada arribe la vacuna”.\nUna tecnologia barata a l'abast dels serveis sanitaris\nAteses les altes prestacions de la tecnologia, l'equip de la UPV destaca que el nombre d'escenaris sanitaris que poden beneficiar-se’n és molt ampli, des de serveis d'atenció primària i emergències fins a unitats de vigilància intensiva, entre altres. “El dispositiu és econòmicament molt competitiu. Així, el lector de discos té un preu de fabricació de 350 euros”, segons Maquieira.\nAplicable per a detectar altres virus\nL'equip d'investigadors de la UPV destaca a més que el Combo-SARS-CoV-2 va més enllà de la pandèmia de Covid-19, ja que pot i podrà aplicar-se per a detectar altres agents amb capacitat infectiva com el virus de la grip, adenovirus i el virus sincicial respiratori, principal causant de bronquiolitis en xiquets menors de dos anys.


Montseny - La Reserva de la Biosfera del Montseny se suma a la campanya contra la violència envers les dones - L'informatiu\nMontseny Amb una acció reivindicativa a les xarxes socials\nDetall del cartell elaborat per al 25N.\nAutora: Cori Comajoncosa\nDurant el proper dimecres 25 de novembre, Dia internacional per a l'eliminació de la violència envers les dones, la Reserva de la Biosfera del Montseny mostrarà a les xarxes socials una sèrie de vídeos que posen l’èmfasi en la presència quotidiana de les violències i en la importància de les xarxes de suport mutu entre les dones per fer-hi front. L’acció, vinculada al Pla d'igualtat de gènere de la Reserva i als Objectius de desenvolupament sostenible (ODS), s’ha fet en col·laboració amb l’Associació Arremangades - Dones del Montseny.\nAquesta acció reivindicativa que tindrà lloc el 25 de novembre s’emmarca en l’estratègia de treball definida pel Pla d’igualtat de gènere de la Reserva de la Biosfera del Montseny, el qual s’impulsa des del reconeixement de les desigualtats i les discriminacions per raó de gènere i de la voluntat per transformar aquesta realitat.\nEl Pla d’acció 2019-2023 recull les conclusions d’una diagnosi territorial realitzada en clau de gènere i elabora una proposta d’accions prioritzada i consensuada pel Grup de treball d’igualtat de la Reserva.\nEl resultat són vint-i-cinc accions organitzades al voltant de tres eixos bàsics d’actuació. D’una banda, la integració de la perspectiva de gènere en tots els àmbits de la Reserva de la Biosfera, des de la seva cultura i valors fins a la gestió; d’una altra, l’increment del poder individual i col·lectiu de les dones de la Reserva de la Biosfera com a condició necessària per impulsar canvis, i, finalment, el desenvolupament d’estratègies i eines dirigides a la sensibilització que permetin trencar amb la transmissió d’estereotips associats al gènere.\nEntre les darreres accions portades a terme des del Pla d’igualtat de gènere de la Reserva de la Biosfera del Montseny, destaca la creació d’un Directori de Dones Expertes per recollir les experteses de les dones del territori i fer visible la diversitat de les seves experiències i saber fer.\nAquest Directori constituirà, a més, un recurs per fomentar la representació pública de les dones del Montseny i la seva participació en la societat mitjançant activitats i xerrades, reportatges als mitjans de comunicació, desenvolupament de treballs específics, etc.\nTotes les dones majors d'edat amb lloc de residència o espai d'actuació professional, cultural, comunitari i/o activista en algun dels divuit termes municipals que formen la Reserva de la Biosfera del Montseny poden participar-hi a través d’aquest formulari.\nCategoria: Montseny, ODS, Vídeos, Webs i butlletins digitals,\nPla d'acció 2019-2023 [PDF]


Mercè Rodoreda: d’agost 2012\nLi havia ficat al cap que criar blat és la cosa més important del món o que una col ben crescuda té més mèrit que un senyor amb sabates de xarol i americana enribetada.\nAl davant del penjador, un mirall que gairebé anava de terra al sostre, tenia el marc de fusta negra brunyida acabat per una garlanda de roses amb una de més grossa al bell mig del capdamunt.\nAl castell, saps, hi ha un pobre home que s’acaba; havia tingut set canaris. Dels set només n’hi havia un que cantés. Si pogués sentir el seu, va demanar quan li vaig dir que en tenia un de verd.\nUna figura feta de boira agafava les que no esclataven i les tirava enlaire com si fossin taronges i deia no sé què d’un hort amb naps i pastanagues.\nLa senyora Isabel, la dona del canari, m’esperava dreta a un costat de la taula. Em va conèixer de seguida. Vaig esmorzar tot sol i després, com que no sabia què fer vaig sortir a fora i em vaig posar a arrencar esbarzers i herbes.\nEl noiet va deixar la gàbia a terra, ben a tocar del fanal, és un canari, va dir. Era verd, saltava de canyeta a canyeta i a cada salt la campaneta dringava.\nAmb la mare estem fent la gran plantada d’esqueixos de clavellina de clavell blanc per rams de primera comunió i per enterraments de criatures.\nBestioles de ploma\nLa vaig veure com feia la bugada, com em ficava al llit feta una mel de paraules dolces i m’explicava que les bestioles de ploma eren àngels disfressats de becada o de perdiu però que s’havien de matar com els coloms per poder-los menjar... i menjant, menjant, tornar-nos àngels amb les ales, hala, hala, i feia moure una mà amunt i avall.\nFulla que es despenja\nDir-li que s’han de tenir ganes de saber com era el món quan tot just començava, que ningú no sabia que tenia ossos ni per què servien ni per què serveix el cuc ni l’àguila que vola ni la fulla que es despenja de la branca sense plorar, que és el que faria una persona si caigués així, perquè la fulla sap, ho porta a la sang de fulla, que a la primavera tornarà a ser fulla;\nOlor de poma\nTindràs llençols amb olor de poma, tovalloles amb olor de pluja, flassades com flocs de boira. ¿Què penses?\nUn hort ple de naps i pastanagues, de cols i d’escaroles. Una gàbia amb conills, un galliner amb sis gallines, sis oques pel voltant més vigiladores que un gos.\nEt faré el dinar, el sopar. Menjaràs pollastres rostits, conills a la brasa, sopes de rap i crancs i galls i musclos... confitures de pruna negra i rossa, d’albercoc, de maduixa, de cirera.\nDalt d'un cavall blanc\nEntre el mar i el cel del fons del fons passava l’Eva a dalt d’un cavall blanc. L’Eva, que no volia res, que no demanava res.\nJulivert a la finestra\nSeré el que tu vulguis, faré el que tu vulguis. Tindrem una casa petita amb un test amb julivert a la finestra de la cuina.\nPor dels ocells\nMés endavant li va venir por de la gent; dels homes alts, de les dones grosses, de les criatures cridaneres, dels vells que caminen a les palpentes perquè se’ls han mort els ulls, dels gossos lladradors, dels ocells que es llencen contra l’aire. Por. Por de tot.\nPapallona damunt de l'aigua\nA la meva esquerra damunt de l’aigua, una taca molt clara, molt petita, pujava i baixava: era una papallona.\nGavines més blanques\nUn núvol de color de sutge corria a tapar el sol. Les gavines semblaven més blanques. L’home ple de mandra, dormia. Una abella li rondava el forat de la boca.\nTirar la taronja\nSe la van endur platja enllà i la noia de la brusa groga se’m va acostar i em va tirar la taronja.\nLa papallona es va acostar per acabar encastant-se als cabells de la noia. ¿Per què em miraves? Era mig fosc però jo veia les ales de la papallona que s’havia clavat com morta damunt dels cabells.\nArbres amb fruita\nLluny, veia tremolar llumets. Hi hauria galliners mal guardats, gallines ponedores, arbres amb fruita.\nPer fugir d’aquell ull vaig fer veure que mirava el cel. Les gavines encara volaven. Dues reposaven damunt la roca dels crancs. L’home havia deixat un farcellet fet amb un mocador d’herbes entre ell i jo.\nNoia color de camèlia\nDarrera d’una roca que no me la deixava acabar de veure, s’acostava una altra noia que semblava una figureta de pessebre. Era tota de color de camèlia, ho vaig veure després, amb uns ulls grossos i negres, amb els cabells escampats esquena avall.\nUna taronja va pujar enlaire. Les noies jugaven a tirar-se-la. Rodona, pujava amunt contra el blau i queia rabent entre dues mans que l’esperaven a l’acabament d’uns braços.\nUn vol de gavines els va passar per sobre. Els crits de les noies, que s’havien ficat de peus a l’aigua, el vol de les gavines en aquell matí tan clar, m’endinsaven en un món diferent.\nGarlandes de dulcamara\n¿On són, digues, les nimfes antigues voltades de lliris i d’aigua que corre per les obagues dels meus boscos teixint garlandes de dulcamara, adormides per les grutes d’ombra ressonants de crits d’amor perdut?\nDormo per terra voltat d’aranyes tranquil·les, de pols que mastego i que sóc i seré jo quan en el país dels purs, lluny del crit blau de les sirenes, seré rebut per la llum que encega.\nEsbarzers pels racons\nLes pedres de la muralla eren calentes de sol. Al peu de la portalada em vaig aturar. El pati era gran amb esbarzers pels racons.\nPer entre espígols\nPer entre espígols van sortir dos caps de noi; un era pelat, l’altre cobert de cabells negres. A tots dos nois els faltava un braç; el de la dreta no tenia braç esquerre i al de l’esquerra li faltava el braç dret.\nCaus de sargantanes\nA dalt del pujol em vaig asseure d’esquena a la muralla atapeïda de caus de sargantanes. Tot d’una vaig sentir unes veus que cantaven una cançó d’escopetes i de bales.\nOlor de rosa groga\nTot mirant aquella paret que em trencava com si tot jo fos un joc d’esquerdes, vaig sentir per primera vegada l’olor: de rosa groga d’un roser de casa que s’enfilava fins a la barana del terrat.\nEn forma de balena\nNo gaire lluny de la platja una roca en forma de balena estava coberta de crancs. Estava massa cansat per anar a buscar-ne.\nLlàgrimes de sant Josep\n¿Sap què voldria pintar? Unes flors blaves, d'enfiladissa, que em sembla que es diuen llàgrimes de sant Josep. En voldria posar un pom a...\nL'orde de l'elefant\nSap qui va establir l’orde de l’elefant? Canut IV, que era rei de Dinamarca del segle dotzè. Veu? A vostè que probablement ell coneix men...\nQuan vaig despertar-me, al damunt de no sé quins cims, al damunt de no sé quines muntanyes de debò o de boira, la lluna tota de color de ...


L'Alt Pirineu i Aran surt al carrer amb ganes per tornar a celebrar Sant Jordi\nSatisfacció a les llibreries i floristeries després de perdre el Sant Jordi 2020 per la pandèmia\nUna parada de llibres a la rambla Doctor Pearson de Tremp G.L.T.\nEls carrers i places de moltes poblacions de l'Alt Pirineu i Aran han tornat a omplir-se aquest divendres per celebrar Sant Jordi, després que la pandèmia obligués a suspendre l'edició de l'any passat. Tot i les restriccions derivades del covid-19, les parades han tornat a omplir l'espai públic i la gent ha aprofitat per anar-hi a comprar llibres i roses, com abans de la pandèmia.\nParades de llibres i roses a Tremp G.L.T.\nLes llibreries, de fet, asseguren que ja fa dies que tenien un bon nivell de vendes i celebren que aquest Sant Jordi l'afluència de clients està sent molt bona. Ho constatava a mig matí la Gemma Pes, de la llibreria Bochaca, que remarcava que enguany està tenint molta sortida el llibre Tremp Desaparegut, així com A cor obert, el darrer llibre d'Oriol Mitjà. També a Tremp, Marta Farré, de la llibreria La Singratalla, remarcava la bona afluència de clients i la bona acollida que estan tenint llibres locals, com Sort Tel-Aviv, de Josep Calvet.\nParades de llibres i roses a la Pobla de Segur G.L.T.\nTambé s'han mostrat satisfetes les responsables de les floristeries de Tremp, que han destacat que la gent "ha sortit amb moltes ganes" i en algun cas, fins i tot han notat més reserves que en anys anteriors. No creuen, però, que superin les vendes d'edicions passades, en part perquè el preu de les roses ha pujat.\nVenda de roses a Tremp G.L.T.\nA la Seu d'Urgell, el passeig Joan Brudieu s'ha omplert amb una trentena de parades de llibres, roses i de diverses entitats. Entre altres, hi ha muntat una carpa l'Associació Llibre del Pirineu, amb signatures d'autors durant tota la jornada.\nLa parada de l'Associació Llibre del Pirineu ALLDP\nA Puigcerdà, mentrestant, les parades -una vintena- s'han aplegat al passeig 10 d'abril. A banda de llibreries, floristeries i entitats amb seu social a la Vila, també hi ha posat parada la biblioteca Comtat de Cerdanya que, un any més, ha ofert la tradicional venda de llibres a metres.\nVenda de llibres a metres a Puigcerdà, a càrrec de la Biblioteca Comtat de Cerdanya BIBLIO. COMTAT DE CERDANYA\nA Vielha, Sant Jordi també ha tornat al carrer, amb la presència de diverses parades de llibres i roses.\nUna parada de llibres i roses a Vielha AJ. VIELHA E MIJARAN\nPer la seva banda, el Conselh Generau d'Aran ha enregistrat un vídeo on diverses persones promouen la literatura en aranès.\n🌹Aguest Sant Jòrdi, auem hèt un video damb diuèrses persones deth territòri entà promòïr era literatura aranesa📖\n👉Aguest, e mès videos en aranés en nòste canau de YouTube, suscriur-te: https://t.co/M43ZhVItwG @mariaverges78 @Pacoboya @amrqs\n— Conselh Generau d'Aran (@conselharan) 23 de abril de 2021\nAl Pont de Suert, a banda de les parades de llibres i roses, s'hi ha organitzat un recital i una gimcana literària, amb pistes amagades en diversos indrets de la població. Sort, mentrestant, ha optat per suspendre els actes públics de Sant Jordi degut a la situació delicada que viu a nivell sanitari, a causa de la pandèmia.\nDiada Sant Jordi Alt Pirineu i Aran


Números de la salut\nIMC i pes\nCàlculs de Framingham\nCinema per a la salut\nAquesta web és una forma de contactar i donar informació sobre el Projecte d'Innovació per a la Salut de l'IES Pompeu Fabra de Martorell des del 2006. La informació aquí dipositada està sota la coordinació del Dr. Francesc Pérez, cap del Departament de Tecnologia i coordinador del projecte i la Sra. Amàlia Rey, cap del Departament de Ciències Naturals.\nAquest projecte tracta de donar informació sobre diferents aspectes de la salut: alimentació, drogues, medicaments i plantes medicinals.\nHi haurà informació, entre altres, sobre hàbits saludables, alimentació saludable, càlculs matemàtics relacionats tots amb la salut, com el risc de patir malalties cardiovasculars (escala de Framinghan) o l'index de massa corporal.\nTambé hi haurà informació útil per conèixer quines son les plantes medicinals que han demostrat que poden ser-nos un ajut en la cura de la nostra salut, tot indicant no sols els efectes terapéutics demostrats, sino també, si escau, els efectes no desitjats.\nCom a recurs s'indiquen pel.lícules que poden ser d'interès didàctic per tractar temes de salut, a més de 100 animacions en format Flash molt útils per educar en la salut.\nMés endavant es posaran enllaços a pàgines web de treball de recerca en salut dirigits en el centre i s'inclourà un apartat amb diferents qüestionaris que estan en preparació sobre alimentació, drogues i plantes medicinals. A més s'indicaran altres activitats organitzades pel centre i relacionades amb salut, així com informació sobre el crèdit variable "Malalties infeccioses i microorganismes" a més d'una visió fisiopatològica i no sols fisiològica de l'home en la programació de ciències naturals.


Browse: Home » EL FORD MUSTANG MACH-E 100% ELÈCTRIC ACONSEGUEIX UNA VALORACIÓ DE 5 ESTRELLES PER A OCUPANTS I MEDI AMBIENT\nLes autoritats independents Euro NCAP i Green NCAP lliuren una doble distinció al Ford Mustang Mach-E amb màximes qualificacions en seguretat i ecologia. El SUV elèctric ha rebut més de 20 premis i reconeixements per característiques des del disseny interior fins a la connectivitat. L’enginyeria de seguretat sense concessions de Ford s’estén a sis vehicles de passatgers electrificats amb qualificacions de seguretat de 5 estrelles.\nFord Mustang Mach-E ha afegit un perfecte doble Euro NCAP i Green NCAP de 5 estrelles a la creixent llista de premis i reconeixements.\nEl nou SUV totalment elèctric de Ford ha rebut qualificacions màximes de 5 estrelles a les avaluacions tant de l’autoritat independent de seguretat de vehicles com de la iniciativa independent que promou el desenvolupament d’automòbils que siguin nets, energèticament eficients i no perjudicials per al medi ambient .\nEl rendiment de Mustang Mach-E en estrictes proves de xoc va donar lloc a puntuacions del 92% de protecció per a ocupants adults i del 86% per a infantils.\nLes tecnologies avançades d’assistència al conductor estàndard, inclòs el control de creuer adaptatiu intel·ligent amb Stop & Go i centrat de carril, 1 assistència prèvia a la col·lisió amb frenada automàtica d’emergència, 1 i el sistema de manteniment de carril amb assistència de punt cec1 també van contribuir a la màxima qualificació de seguretat. El SUV va obtenir la màxima puntuació per les tecnologies de manteniment de carril.\nImpulsat per un tren motriu d’escapament zero emissions i bateria elèctrica que ofereix fins a 610 km d’autonomia elèctrica pura WLTP, Mustang Mach-E també va registrar les màximes qualificacions en proves d’aire net i gasos d’efecte hivernacle durant les avaluacions de Green NCAP.\nLa puntuació del 94% per eficiència energètica va incloure la qualificació màxima per l’operació en proves de laboratori en condicions fredes i càlides.\n«Mustang Mach-E ha estat desenvolupat des de zero com un vehicle totalment elèctric, i per això hem pogut treballar el nostre enfocament habitual de seguretat sense concessions en cada detall del nou disseny», va dir Stuart Southgate, director d’Enginyeria de Seguretat de Ford Europa. «El resultat és que els clients poden estar segurs que estan conduint un vehicle que els pot cuidar tant com cuida el medi ambient».\nEls nous reconeixements d’Euro NCAP i Green NCAP s’uneixen a una llista de més de 20 disstincions al Mustang Mach-E de tot el món, des d’un iF DESIGN AWARD per la integració dels altaveus premium B&O Sound System, 3 fins a guanyar un Connected Car Manufacturer Award per a Ford als Automobile Awards by MOTUL per la seva tecnologia SYNC de propera generació.\nMustang Mach-E és un dels sis vehicles de Ford amb trens motrius electrificats que compten ara amb una qualificació de seguretat màxima de 5 estrelles d’Euro NCAP, inclosos el Ford Puma, Kuga incloses les versions híbrida-endollable i híbrida, Explorer híbrid endollable , Focus i Festa.\n1 Les funcions dassistència al conductor són complementàries i no reemplacen latenció, el judici i la necessitat del conductor de controlar el vehicle.\n2 Ford Mustang Mach-E ofereix fins a 610 km d’autonomia elèctrica pura homologada WLTP en configuració de bateria de tracció del darrere i rang estès.\nEls consums de combustible/energia WLTP declarats, les emissions de CO2 i l’autonomia elèctrica es determinen d’acord amb els requisits tècnics i les especificacions dels Reglaments Europeus (CE) 715/2007 i (UE) 2017/1151, segons les darreres modificacions. Els procediments de prova estàndard aplicats permeten la comparació entre diferents tipus de vehicles i diferents fabricants.\n3 iF DESIGN AWARD 2020 a la categoria de producte.\n← IGNASI PRIETO, NOMENAT DIRECTOR GLOBAL DE MÀRQUETING DE SEAT I CUPRA\nOLOT, REPETEIX COM EL CONCESSIONARI MÉS LAUREAT DE NISSAN →


Aliments funcionals: es compren i es consumeixen, però es dubta dels seus beneficis | Revista\nPortem un ritme de vida vertiginós. Ens falta temps per a cuinar, per a compondre una dieta setmanal saludable i fins i tot per a ocupar-nos de la nostra salut. Hem abandonat certs hàbits d’alimentació saludables, però ens continua preocupant, i molt, el benestar del nostre cos i de la ment.\nEn aquest caos vital, els aliments funcionals s’han anat introduint a poc a poc a casa nostra. Són aliments pensats per a proporcionar beneficis a la salut i reduir el risc de patir malalties. Això sí, sempre dins d’una dieta variada i equilibrada, ja que de forma aïllada no curen ni prevenen malalties. En l’actualitat, es poden trobar uns 200 tipus d’aliments funcionals, la majoria lactis.\nD’altra banda, les organitzacions de consumidors alerten sobre l’escassa informació que es té d’aquesta mena d’aliments que, sovint, indueixen a error i confonen perquè utilitzen formes verbals ambigües. EROSKI CONSUMER ha volgut conèixer l’opinió dels consumidors sobre aquests productes, i també detectar-ne els hàbits de compra i de consum.\nPer fer-ho possible, va consultar des del final d’abril i fins a la primeria de maig 1.050 persones originàries de 9 comunitats autònomes: Andalusia, les Illes Balears, Castella-la Manxa, Catalunya, la Comunitat Valenciana, Galícia, la Comunitat de Madrid, Navarra i el País Basc.\nTots els entrevistats s’encarregaven de l’organització alimentària de casa seva: anar a comprar, dissenyar els menús, cuinar, etc. El 51% eren dones i la mitjana d’edat era de 48 anys.\nEl seu nivell d’estudis era variat. De cada quatre enquestats, un tenia estudis universitaris (i fins i tot postgraus); un altre, formació professional; un altre, educació secundària postobligatòria; i l’últim, l’obligatòria.\nLa major part estaven sans. Només un 25% va apuntar que hi havia a casa algú que patia alguna malaltia (ells mateixos o algun familiar). A quatre de cada cinc, aquesta situació els obligava a cuidar l’alimentació.\nGran part dels entrevistats esmentava malalties i dolors musculars, dels ossos i de les articulacions. També colesterol i triglicèrids, diabetis, hipertensió i malalties cardíaques i circulatòries. Per edats, tant els majors de 65 anys com els qui tenien de 25 a 44 anys feien referència principalment a malalties i dolors musculars, dels ossos i de les articulacions. Els qui tenien entre 45 i 64 anys esmentaven, sobretot, el colesterol i els triglicèrids, i els joves d’entre 18 i 24 anys, al.lèrgies i intoleràncies.\nVes a la pàgina següent Sabem què són i quins són els aliments funcionals? »


Godall, municipalitza el servei de subministrament d'aigua potable. | La Plana Ràdio\nGodall, municipalitza el servei de subministrament d’aigua potable.\nDimarts, 25 Octubre, 2016 /0 Comments/in Terres de l' Ebre /by Josep\nFaçana de l’ajuntament de Godall\nLa mesura, vigent des del passat mes de Juliol, es va aprovar per unanimitat i a banda d’abaratir el cost del servei, ha permès donar treball a gent del poble.\nEl municipi també aprova la subvenció de més de 3000 euros en ajuts per als llibres de text del curs 2015-2016.\n(J.Roig/T.G.).-L’Ajuntament de Godall, després de fer tots els tràmits i estudis oportuns, va aprovar fa uns mesos i per unanimitat, recuperar la forma de gestió del servei de l’aigua potable al municipi.\nAquesta proposta es va presentar al Ple de l’Ajuntament del dia 31 de març, després que l’actual equip de govern valorés fer aquest canvi en la gestió d’acord a un estudi realitzat i on la recuperació del servei de forma directa per l’Ajuntament feia preveure que es podrán produir estalvis importants i capgirar el balanç econòmic d’aquest servei, millorant els costos de gestió.\nTere Esmel, alcaldessa de Godall, explicava al programa “Món Local” de La Plana Ràdio que han decidit prescindir dels serveis de Sorea, que fins ara gestionava l’aigua potable municipal, perquè, per a un poble petit com el seu, externalitzar-lo representava una despesa difícil d’assumir. Així ara, a banda d’abaratir el cost també han pogut donar feina a gent del poble.\nEl servei de subministrament de l’aigua potable va entrar en vigor el passat mes de juliol.\nEsmel també va informar, entre altres coses, que Godall ha ratificat el Decret d’adjudicació dels ajuts als llibres de text del curs 2015-2016.\nDesprés que al mes de febrer s’aprovessin les bases reguladores de la concessió de subvencions municipals per als ajuts individuals per a l’adquisició dels llibres per als estudis d’educació infantil, primària i secundària obligatòria, durant el Ple del passat Setembre es va aprovar, de forma unànime, el Decret d’adjudicació dels ajuts als llibres de text per a l’actual curs.\nEn aquesta ocasió els beneficiaris d’aquestes subvencions han segut un total de 27 alumnes de l’escola godallenca que s’hauran beneficiat d’aquests ajuts, per un import total de 3,109,21€, és a dir el 75% de l’import total de totes les sol•licituds.\nTags: Godall, Llibres, Ple, Sorea, Tere Esmel\nhttps://laplanaradio.cat/wp-content/uploads/2016/10/capturada1.jpg 431 751 Josep http://laplanaradio.cat/wp-content/uploads/2015/09/logoemissora_carregant-300x157.png Josep2016-10-25 09:49:422016-10-25 09:49:42Godall, municipalitza el servei de subministrament d'aigua potable.\nQuimo Panisello i Francesca Aliern, els autors ebrencs més venuts a Tortosa per Sant Jordi\nLa penya taurina “Serra de Godall” compleix un dècada\nUnió de Pagesos mostrarà el seu malestar per l’acord d’importació... Espectacle i jazz- poprock, seran enguany els protagonistes a les jornades...


Novetats discogràfiques setmana del 7 de juny - Diari digital de Ràdio Platja d'Aro\nNovetats discogràfiques setmana del 7 de juny\nRedacció 07/06/2021\tNo Comments\nAvui ens han arribat 74 novetats musicals. Aquestes son les més destacades.\nVuit anys després de la seva aventura a Duncan Dhu, Mikel Erentxun i Diego Vasallo tornen a gravar junts en el nou avançament del pròxim àlbum d’Erentxun, ‘Amigos de Guardia’.\nFa uns dies, per mitjà de les seves xarxes socials, Mikel va fer l’anunci oficial del seu retrobament amb Diego per reinterpretar “Quien se acuerda de ti?”, Cançó llançada a l’àlbum ‘Acrobatas’ (1998), el que va ser tercer àlbum en solitari d’Erentxun.\nAmigos de Guardia és, en síntesi, un recopilatori dels 35 anys de Mikel Erentxun com a músic, en el qual, per a major luxe, s’ha fet acompanyar de molt bons amics i col·legues que han prestat la seva veu i talent per aquesta celebració.\nAquest álbum arribarà al setembre d’aquest 2021, i per presentar-lo Mikel ha recorregut a un vell amic i antic company: Diego Vasallo.\nCalvin Harris feat Tom Grennan – By your side\nUB40 feat. House Of Shem – Message Of Love\nPrevious Previous post: Expectatives\nNext Next post: Canvis per augmentar la seguretat a la cruïlla carrer Luxemburg amb Avinguda de Paris


Vila-seca reprèn les activitats culturals amb la programació de les ‘Tardes musicals’ al Castell | La Guia De Reus\nInici La Guia del Camp Vila-seca reprèn les activitats culturals amb la programació de les ‘Tardes musicals’...\nVila-seca reprèn les activitats culturals amb la programació de les ‘Tardes musicals’ al Castell\nAquest cap de setmana tornen a Vila-seca les Tardes musicals, una programació cultural que pretén donar suport a la cultura local recolzant actuacions de petit format i amb aforament limitat. Els concerts es podran seguir des dels jardins del Castell de Vila-seca i es preveu que aquest divendres dia 11 actuï el grup Threesides (19h) i, posteriorment, Sandra Gracia (20:30h) i l’endemà dissabte 12 de setembre, serà el torn d’Antonio Herreros (19h) i d’Hugo Campoy (20.30h).\nPer seguir amb els protocols de contenció de la Covid19 i per tal d’organitzar l’acte amb totes les mesures de seguretat, des de l’organització s’ha limitat l’aforament. A més, cal mantenir una distància de seguretat entre persones de 2 metres; l’ús de la mascareta és obligatori; l’accés i el desallotjament dels espais es farà de manera esglaonada i seguint en tot moment les senyalitzacions i indicacions del personal de l’organització i resta prohibit menjar, beure i fumar en tot el recinte.\nArticle anteriorReus viurà una Misericòrdia més presencial i repartida en nous espais\nArticle següentEl Museu de Reus organitza quatre visites guiades aquest setembre


Turquia assegura que es prepara intensament per a una operació militar contra les milícies kurdes a Síria\nEls preparatius per a l'ofensiva s'han accelerat després que els Estats Units anunciés que retirarà les seves tropes\nEl govern de Turquia ha assegurat avui que s’està preparant intensament per a la seva futura operació militar contra la milícia kurda de les Unitats de Protecció Popular (YPG) a Síria, enmig de les tensions diplomàtiques amb els Estats Units sobre aquest punt.\n‘Tenim Manbij i la riba oriental de l’Eufrates per davant. S’han fet els plans necessaris sobre això. La nostra preparació continua amb intensitat ‘, ha dit el ministre de defensa turc, Hulusi Akar.\nAixí, ha recalcat que Turquia està decidit a eliminar el terrorisme, allà on estigui, abans d’afegir que l’únic objectiu de les operacions seran les YPG, la milícia kurda del Partit dels Treballadors del Kurdistan (PKK), i Estat Islàmic.\nL’exèrcit turc ha enviat durant la jornada reforços a la província de Hatay (sud), situada a la frontera amb la província siriana d’Idlib, controlada pels rebels. Segons Anatòlia, el comboi militar ha arribat a la regió de Yayladagi, des d’on ha traslladat unitats cap a la frontera.\nEls preparatius per a l’ofensiva turca – que seria tindria el suport de grups rebels sirians aliats d’Ankara – s’han accelerat després que els Estats Units anunciés que retirarà els seus militars desplegats al país àrab.\nAquesta setmana, l’assessor de Seguretat Nacional de la Casa Blanca, John Bolton, ha reclamat a Turquia que no ataqui a les YPG – principals integrants de les Forces Democràtiques sirianes (FDS), que tenen el suport de Washington – després de la retirada de les tropes nord-americanes.\nCrítiques de Turquia als EUA\nEn resposta, el president turc, Recep Tayyip Erdogan, ha criticat a Bolton i ha dit que era ‘impossible acceptar el seu missatge’. ‘Les afirmacions que Turquia ataca els kurds a Síria són deshonroses, lletges, vulgars i difamatòries ‘, ha afegit. ‘Per Turquia, no hi ha diferència entre el PKK, les YPG, el PYD (el braç polític de les YPG) i Estat Islàmic’, ha recalcat el mandatari.\nEl govern de Turquia ja va criticar el 4 de gener al secretari d’Estat dels Estats Units, Mike Pompeo, per dir que Washington s’asseguraria que Ankara no massacra als kurds de Síria un cop es retirin del país les tropes nord-americanes.\nEl president dels Estats Units, Donald Trump, no ha donat un calendari per a la retirada del país àrab, que va anunciar al desembre en contra de les recomanacions de la seva cúpula de seguretat i sense consultar al congrés o als aliats de la coalició internacional que encapçala els Estats Units. La decisió va portar a dimitir el secretari de Defensa, James Mattis.\nAnkara considera a les YPG com un grup vinculat al PKK, al qual cataloga d’organització terrorista. Turquia ha dut a terme diverses ofensives amb el suport de rebels sirians contra els milicians kurds al país àrab.


Aconsegueixen rècord de conductivitat d'un material sotmetent-lo a gran pressió - Diari de Girona\nAconsegueixen rècord de conductivitat d'un material sotmetent-lo a gran pressió\nEls investigadors han multiplicat per 250 la capacitat de conducció de l'electricitat\nInvestigadors del Grup de Nanoelectrònica d'Òxids de l'Institut Català de Nanociència i Nanotecnologia (ICN2) han aconseguit un rècord històric en mesurar els valors més alts de "piezoresistivitat" mai registrats en cap material electroceràmic sotmetent-lo a gran pressió. L'avanç científic, que publica la revista Nanoescale, ha aconseguit, amb una senzilla tècnica de sotmetre el material a gran pressió, superar fins i tot els registres de materials de referència com els nanofils de silici o el grafè.\nLa "piezoresistivitat" és un fenomen que consisteix en què certs materials canvien la seva conductivitat elèctrica quan se'ls aplica una pressió que els deforma. La investigació l'ha dut a terme el Grup de Nanoelectrònica d'Òxids, encapçalat pel professor Gustau Catalan, i la doctora Neus Domingo, que han sotmès a una gran pressió un material, l'iridat d'estronci, i ha aconseguit multiplicar per 250 la conductivitat, un fet mai aconseguit.\nSegons va informar ahir l'ICN2, aquest avanç obre les portes a usar nous materials semiconductors per a futures aplicacions en sensors, nous tipus de transistors i d'altres dispositius electrònics especialitzats, com sensors de pressió o transistors microelectrònics on el corrent està regulat per pressió en lloc de voltatge.\nAls laboratoris de l'ICN2, els investigadors han mesurat una piezoresistivitat enorme en un material ceràmic, l'iridat d'estronci usant un microscopi de força atòmica (AFM), un aparell que utilitza les agulles nanoscòpicament afilades que permeten pressionar el material i a la vegada mesurar la seva conductivitat.\nSegons els investigadors, es tracta "d'una manera nova i imaginativa" d'utilitzar aquest equipament, ja que és la primera vegada que la punta del microscopi AFM s'utilitza per mesurar la piezoresistivitat d'un material. La punta de l'AFM és tan petita que una força minúscula resulta en valors de pressió molt elevats.\nMenys d'1 mil·ligram de força el pes d'una formiga), aplicada sobre una punta nanoscòpica, es tradueix en pressions de 100 tones (el pes de 20 elefants) per centímetre quadrat. De fet, les pressions són tan altes (fins a 10GPa) que, per evitar que les puntes del microscopi s'aixafin, els científics utilitzen puntes de diamant. Amb aquestes pressions, els investigadors han aconseguit fer que l'iridat d'estronci condueixi 250 vegades més electricitat.


Avui exposaré els diferents tipus de relació que existeixen en base a la teoria del Triangle de Sternberg. Robert Sternberg, psicòleg estatunidenc i professor de la Universitat de Yale, descriu els tres elements que...\nAl post d’aquest mes m’agradaria parlar amb vosaltres sobre el terapeuta gestalt, de com la Terapia Gestalt no exclou al terapeuta i el seu sentir a la tècnica de la intervenció, sinó que l’inclou...\nAprofitant aquestes dates en les quals, a causa de les festes, ens reunim més de l’habitual amb la nostra família i amics, vull dedicar aquest post a la ja coneguda idea d’actuar en lloc...\nA l’article d’aquest mes vaig a parlar-vos sobre l’angoixa. En els temps actuals on el present (on aprenem a gestionar els nostres diferents estats emocionals) és tan canviant, em venia de gust parlar-vos sobre...\nEscric aquest post durant les meves vacances, moment en el que acostumem a tenir més temps i podem estar més connectades amb com ens sentim. Començo així aquest escrit perquè el vull dedicar a...\nAquest cop, compartiré amb vosaltres uns pensaments, sentiments i reflexions pròpies fruït dels dies que estem vivint. En l’article anterior la Miriam va parlar sobre el confinament, oportunitats i pèrdues, que aquells dies ens...\nEn aquesta ocasió, donat l’inusual moment que ens ha tocat viure, dedicaré aquest post al confinament. El tema del confinament es pot abordar des de molt variades perspectives i, en aquest cas, jo ho...\nAvui us parlaré del Focusing i el concepte de l‘adonar-se de la Teràpia Gestalt. La meva intenció no és una altra que presentar-vos aquesta tècnica i mostrar-vos la seva relació amb el concepte de...\nAprofitant l’inici d’any, moment en el qual molts de nosaltres ens fem bons propòsits, parlaré sobre allò que vull i allò que em va bé. És a dir, allò que em ve de gust,...\n1 2 … 5 Més


L’Ajuntament de Barcelona adapta les mesures de mobilitat aplicades durant l’Estat d’Alarma a la Fase 1 : Servei de Premsa\nL’Ajuntament de Barcelona adapta les mesures de mobilitat aplicades durant l’Estat d’Alarma a la Fase 1\nMajor oferta de transport públic\nCoincidint amb l’entrada en vigor de la fase 1, les xarxes de Transports Metropolitans de Barcelona (TMB) incrementaran la seva oferta fins al límit de les seves possibilitats actuals, adaptant-se a les necessitat en funció de les línies i hores de més demanda. Així, l’oferta a la xarxa de metro tornarà a incrementar-se, fins al 92% en la franja punta del matí, amb especial atenció a les dues línies de més afluència, la L1 i la L5, en què circularan el 97% dels trens, mentre que la mitjana diària serà de l’ordre del 83% en el conjunt de la xarxa.\nPel que fa als autobusos, la mitjana de circulacions serà del 70%, amb increments fins al 80% en les línies d’altes prestacions en les hores punta. Tot i això, la recomanació general és evitar la franja més freqüentada, de 7 a 9 del matí.\nA nivell de la resta de transport públic, Ferrocarrils de la Generalitat de Catalunya (FGC) donaran una oferta global del 80% de mitjana, amb valors de 100% en hora punta, Rodalies Renfe ha fixat una oferta del 94% i a TRAM serà del 80% amb valors del 100% en hora punta a la xarxa Trambaix. El Bus metropolità de l’AMB i el Bus interurbà de la Generalitat de Catalunya tindran una oferta del 80% de mitjana i del 50% a la xarxa nocturna, i el bus urbà AMTU ha fixat una oferta d’entre el 80 i el 100% segons el municipi.\nEls nous parquímetres, un total de 2.073, aporten diverses millores pensant, sobretot, en la millora de l’experiència de l’usuari, amb un disseny més modern i accessible, amb una pantalla a color molt més gran. Així es facilita molt més la interacció que l’usuari ha de realitzar amb el mateix parquímetre, millorant-ne la comunicació i la usabilitat. També millora el procés de pagament, ja que s’incorpora per primera vegada la tecnologia contactless pel pagament amb targeta i dispositiu mòbil, el que suposa un augment de la facilitat d’ús i la seguretat.


Vols barats de Palma de Mallorca a Milwaukee a Iberia\nVols barats EUA Palma de Mallorca-Milwaukee\nVols barats de Palma de Mallorca a Milwaukee (MKE) de Palma de Mallorca a Milwaukee Palma de Mallorca-Milwaukee , EUA\nVols barats Palma de Mallorca-Chicago\nVols Palma de Mallorca-Milwaukee\nConsulta l’oferta de vols de Palma de Mallorca a Milwaukee i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Palma de Mallorca a Milwaukee .\nEls preus mostrats corresponen a cerques de vols a de Palma de Mallorca a Milwaukee fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Epidèmia de grip amb 200 pacients en dues setmanes\nEpidèmia de grip des del desembre\nLa taxa d’incidència de la malaltia supera el doble del llindar epidèmic, amb prop d’un centenar de casos detectats des de la penúltima setmana del 2016\nEl Principat viu una epidèmia de grip des de la segona meitat del mes passat que s’ha produït més aviat que els altres anys. La darrera setmana de l’any es van detectar un total de 95 casos de grip i l’anterior, quan es va iniciar el brot, 90, les dades més altes des de l’octubre, quan es va iniciar el dispositiu de vigilància diària per controlar l’abast de la patologia. Aquestes xifres revelen que la taxa d’incidència de la malaltia se situa en els 122,6 casos per 100.000 habitants, més del doble del llindar epidèmic, situat en 55,68 casos. La\nPer a Historia... Si paga la pena de revisar l' historia: la mal anomenada grip española, no tenia res a veure amb els espanyols (informis'en sup). I D' altra banda no es poden ni comparar les condicions de vida ni higieniques del 1917 amb les del moment actual Cada malaltia s' ha de contextualitza respecte al seu entorn cultural i socioeconomic. Actual.ent, per desgracia, hi han massa interessos contraposats, i organismes que haurien d' informar de manera seriosa i rigorosa, estan al servei d' interesos espuris. Però els ciutadans tenen que informar- se be, no nones pels discursos oficials i exercir el pensament crític, en base a aquesta informació exhaustiva. Ens hi va la salut!\nEl fet que Andorra tingui valls en V, tancades i petites, fa que qualsevol virus es mantingui molt de temps entre les persones i els animals (compte amb el bestiar que després hem de menjar). Es una de les caracteristiques d´Andorra (recordin el cas de aigua d´arinsal).\nSi tan tranquils esteu pensant que la Grip es un invent dels politics i dels cientifics per amagar altres coses .... consulteu al google l'historia de la Grip Espanyola de 1917....... la grip es una malaltia vírica subjecta a mutacions i amb un periode d'incuvació i un altre de malaltia\nalguna cosa raratr està passant; hi ha molta gent malalta i com sempre... silenci!!\nLa pandèmia és més greu del que es diu\nAbsolutament d' acord amb el comentari 1. La grip a l' hivern es quelcom de normal. El que es totalment anormal, es que d' aixó se' n faci noticia, i millor, en comptes de parlar d' epidemia, es dir- ne ,com abans,una "passa", no es alarmista i s' ajusta mes a realitat. I comencem a replantejar- nos tants diners publics llençats amb la vacuna estacional massiva, una de les principals causes del manteniment de la grip que no oblidem que: "dura una semana con tratamiento y siete dias sin el"!\nDes que el 1976 va començar als EUA la propaganda de la Grip, cada any es repeteixi la mateixa cançó. Si la grip A fos realment una pandèmia tan terrible com alguns diuen, l'OMS la declararia un problema de salut pública mundial però ni ho ha fet perquè del que es tracta és que determinades multinacionals facin negoci amb aquest muntatge mediàtic. És hora doncs que s'abandoni aquesta visió infantil que ens fa creure que científics abnegats estan preocupats pels altres ja que no es correspon en absolut amb la realitat. Però, sobretot, ha arribat l'hora que els periodistes es neguin a fer el paper i deixin de ser manejats com titelles.


Combatre d'estrès i l'ansietat amb tècniques naturals\nL’inici del curs escolar, el treball, la rutina, les presses, els compromisos... La dinàmica dels mesos de tardor pot generar quadres d’estrès en persones amb un alt ritme d’activitats al llarg del dia. De fet, cada cop hi ha més gent diagnosticada d'ansietat i estrès físic i emocional. Sovint l’estrès ens provoca que ens sentim ansiosos, furiosos o frustrats; l'ansietat es manifesta amb símptomes com por, desassossec o preocupació elevada, a vegades infundada o magnificada.\nLes situacions de canvi sobtades – propis d’aquests mesos després de l’estiu – l'acceleració del ritme de vida, determinats fàrmacs o fins i tot la renúncia a substàncies addictives poden ser motor de quadres d’ansietat i estrès, alguns dels quals poden portar la persona a la depressió. Aquests símptomes tenen diferents manifestacions, com ara augment del ritme cardíac, respiració ràpida, sudoració, tremolors o mareigs. Ens sentim cansats, perdem la concentració, ens enfadem amb major facilitat o podem perdre el desig sexual.\nL'ansietat es mostra més amb dones que en homes, però es pot identificar en totes les edats. Els trastorns d'ansietat tenen com a conseqüència, segons els casos, malestar, irritabilitat, cansament físic i mental, falta de memòria, insomni o inquietud injustificada, a més de disfuncions orgàniques, dolors intestinals, desregulacions del sistema digestiu, ulceres...\nL'Organització Mundial de la Salut reconeix que l'acupuntura, l'auriculopuntura i la dietoteràpia són teràpies molt eficaces per tractar aquestes diferents afeccions (OMS 2013). Equilibren de nou les energies del nostre cos i ajuden a afrontar les situacions que motiven els episodis d'estrès. A més, són complementàries amb altres tècniques. Informa’t i planteja’t eliminar definitivament els efectes de l'estrès i l'ansietat per sentir-te més bé amb tu i amb els altres.


Josep Enric Millo i Rocher: Supressió Impost de Successions i Donacions\nSupressió Impost de Successions i Donacions\nJosep Enric Millo: "El principal motiu pel qual des del PPC no renunciem a aconseguir la eliminació d'aquests impost és perquè no volem que els catalans segueixin suportant la discriminació impositiva a què es veuen obligats per la manca d'ambició política de l'actual Govern de la Generalitat"\nJosep Enric Millo, ha assegurat avui que “si els catalans i les catalanes encara paguem l’impost de successions i donacions és per la manca de voluntat política del Govern de la Generalitat per suprimir-lo en la seva pràtica totalitat”. Durant el debat de la proposició de llei reforma parcial de l’impost de succesions, Millo ha recordat que “el PPC porta reclamant la supressió d’aquest impost a Catalunya des de l’any 2002 , molt abans que CiU presentés cap iniciativa al respecte , i ho ha defensat en els últims 7 anys en diferents ocasions en seu parlamentaria però les tres forces polítiques que formen part del Govern de Catalunya – PSC, ERC i IC-V – en totes elles hi han votat en contra evitant així que aquesta proposta tirés endavant ” .\n“Un dels principals motius pels quals des del PPC no renunciem a aconseguir la eliminació d’aquests impost és perquè no volem que les catalanes i els catalans segueixin suportant la discriminació impositiva a què es veuen obligats per la manca d’ambició política de l’actual Govern de la Generalitat en aquest camp”, ha assenyalat el diputat popular. “El President de la Generalitat està incomplint des de fa ja tres anys la seva promesa i el seu compromís pel que fa a la reforma d’aquest impost, i pel que sembla no te intenció de rectificar ni de complir la seva paraula ja que les últimes notícies que hem conegut sobre aquesta tema indiquen que ja donen per fet que en aquesta legislatura no faran res”.\nMillo ha explicat que “el Partit Popular és l’únic partit català que porta tres legislatures seguides (6ª , 7ª i 8ª ) demanant la supressió d’aquest impost a Catalunya, tal i com ja s’ha fet en totes les Comunitats Autònomes en les que Governa el PP”. Per aquest motiu ha afegit “donem la benvinguda al Grup de CiU a aquesta reivindicació de justícia , durant tants anys reclamada dels del PPC, i que en aquesta 8ª legislatura compta també amb el seu suport, a l’hora que lamentem la incapacitat dels tres partits del govern per portar a la Cambra un projecte de llei de reforma de l’impost, tal i com es van comprometre ja en l’anterior legislatura, i també en aquesta”.\nTanmateix, el diputat ha argumentat que “és necessari tendir a la supressió d’aquest impost ja que a hores d’ara està del tot desfasat, genera desigualtat entre els ciutadans i , al nostre entendre, ha deixat de complir amb la funció social per a la qual havia estat implementat fa vint anys” . “Actualment Catalunya i Extremadura són les dues Comunitats Autònomes espanyoles amb una càrrega fiscal màxima , pel que fa a l’Impost de Successions, fet que hauria d’avergonyir als Govern de la Generalitat i alhora fer-lo reaccionar d’una vegada per totes”, ha afegit.\n“Es demostra que el model de sistema fiscal que defensen les forces d’Esquerres que ens governen és un model injust, basat exclusivament en la forta pressió fiscal sobre les empreses i les famílies , que no fomenta ni estimula la creació de riquesa , i per tan totalment oposat al que com a partit lliberal defensem des del PPC ”, ha explicat Millo. “Davant la imminent pujada d’impostos, pronostico que només servirà per dificultar i retardar la sortida de la crisi , ja que augmentar els impostos, és just el contrari del que cal fer per poder sortir de la crisi el més aviat possible.”\nFinalment, Millo ha explicat que “el que ha de fer el Govern és canviar la seva política econòmica, basada en la despesa descontrolada, la qual perjudica directament tan a les famílies i com a les empreses enlloc de sotmetre als ciutadans i a les empreses a una major pressió fiscal amb un nou increment dels impostos”.


Entrega de diplomes TEI | Institut Ribot i Serra\nEl dimecres dia 6 de novembre s’ha celebrat l’acte d’entrega dels diplomes TEI al centre cívic Rogelio Soto. Aquest curs han estat convidats a venir els alumnes de 1r i 3r d’ESO i 1r de Batxillerat, ja que ells van ser tutors i tutores dels alumnes que aquest any s’inicien en la tutoria TEI.\nVa obrir l’acte la directora, na Patrícia Sanz, per agrair la participació de l’alumnat de 1r i 3r en el projecte de tutoria entre iguals (TEI), recordar la importància de trobar recolzament en companys més grans i destacar el projecte com una forma d’ajudar a resoldre conflictes que millora la vida diària del centre.\nSeguidament, els coordinadors del projecte d’aquest curs, la professora Estefania Font i el professor Norbert Riquelme, van presentar un grup d’alumnes de 1r de Batxillerat que van compartir la seva experiència amb el públic assistent. Tots i totes van valorar l’experiència, van encoratjar els companys a gaudir del projecte, de les activitats que es proposen i valorar el fet de conèixer companys de cursos diferents amb els que s’estableixen lligams que perduren al llarg del temps i ajuden a solucionar problemes d’una forma dialogant i afectuosa.\nEls coordinadors van repartir uns diplomes de reconeixement a l’alumnat de 1r de batxillerat que van iniciar el projecte fa ja tres cursos. A continuació van demanar que pugessin a l’escenari les diferents parelles TEI d’aquest curs per fer-los entrega d’una xapa commemorativa.\nL’acte va concloure amb un petit esmorzar i una bona estona de converses, salutacions i rialles.